## Odluka o vrsti, količini i vrijednosti predmeta koji se uvoze uz primjenu carinskih povlastica

### NN 91/1995 (10.11.1995.), Odluka o vrsti, količini i vrijednosti predmeta koji se uvoze uz primjenu carinskih povlastica

# VLADA REPUBLIKE HRVATSKE

Na temelju članka 27. stavka 1. točka 1:, 2., 3., 4. i 5. i članka 28.
stavka 1. točaka 12.,13. i 14. Carinskog zakona ("Narodne novine",
br. 53A/91, 64/91, 33/92, 106/93 i 92/94), Vlada Republike Hrvatske je
na sjednici odrianoj 25. listopada 1995. godine donijela

## ODLUKU

### O VRSTI, KOLIČINI I VRIJEDNOSTI PREDMETA KOJI SE UVOZE UZ PRIMJENU CARINSKIH POVLASTICA

I.

Oslobodeni su od plaćanja carine, u skladu sa člankom 27. stavkom I.
točkama 1. i 2. Carinskog zakona, domaći i strani putnici :

a) na predmete osobne prtljage - bez ograničenja vrijednosti ;

b) na ostale predmete, ako ti predmeti nisu namijenjeni preprodaji -
do ukupne kunske protuvrijednosti 100 US dolaca.

Carinskom povlasticom iz stavka 1. ove točke pod b) domaći i strani
putnik može se koristiti samo neposredno pri dolasku iz inozemstva.

II.

Oslobodeni su od plaćanja carine, u skladu s člankom 27. stavkom I.
točkom 3. Carinskog zakona stranci koji su stekli hrvatsko državljanstvo,
stranci kojima je priznat status izbjeglice ili odobreno trajno nastanjenje
u Republici Hrvatskoj, osim osoba koje su po propisima bivše SFRJ smatrani
jugoslavenskim državljanima :

a) na predmete za potrebe svojega kućanstva do ukupne kunske protuvrijednosti
30.000 US dolara, u vrsti i kolčini u skladu sa listom predmeta kućanstva
koju propisuje ministar financija ;

b) na predmete gospodarskog inventara namijenjene obavljanju gospodarske
ili slične djelatnosti, u vrsti i količini utvrdenoj elaboratom kojega
ovjeri Ministarstvo financija uz suglasnost Ministarstva gospodarstva.

III.

Oslobodeni su od plaćanja carine, u skladu sa člankm 27. stavkom 1.
točkom 4. Carinskog zakona, hrvatski državljani koji su po bilo kojoj osnovi
bili na radu u inozemstvu neprekiđno najmanje dvije godine ili 24 mjeseca
s prekidima u posljednje četiri godine, odnosno boravili u inozemstvu najmanje
sedam godina :

a) na predmete za potrebe svojega kućanstva do ukupne kunske protuvrijednosti
15.000 US dolara, u vrsti i količini u skladu sa listom predmeta kućanstva
koju propisuje ministar financija;

b) na predmete gospodarskog inventara namijenjene obavIjanju gospodarske
ili slične djelatnosti, u vrsti i količini utvrdenoj elaboratom kojega
ovjeri Ministarstvo financija uz suglasnost Ministarstva gospodarstva:

Vrijednost predmeta iz stavka 1. pod a) ove točke povećava se za svaku
daljnju navršenu godinu rada odnosno boravka u inozemstvu do 10 godina
za kunsku protuvrijednost 7.000 US dolara, a preko 10 godina za kunsku
protuvrijednost 5.000 US dolara.

Povlastice iz stavka 1. ove točke ne odnose se na hrvatske državljane
koji su na rad ili boravak u inozemstvo otišli poslije 17. kolovoza 1990.
godine, izbjegavajući time obveze po osnovi obrane ili drugih zakonom utvrđenih
obveza prema Republici Hrvatskoj,

IV.

Oslobodeni su od plaćanja carine, u skladu sa člankom 27. stavkom 1.
točkom 4. Carinskog zakona, hrvatski državljani koji su po bilo kojoj osnovi
bili na radu u inozemstvu neprekidno najmanje dvije godine ili 24 mjeseca
s prekidima u posljednje četiri godine, odnosno boravili u inozemstvu najmanje
sedam godina, jedanput godišnje pri dolasku iz inozemstva radi korištenja
godišnjeg odmora, posjete obitelji i slično - na predmete koji nisu namijenjeni
preprodaji, do ukupne kunske protuvrijednosti 750 US dolara.

Povlastice iz stavka 1. ove točke ne odnose se na hrvatske državljane
koji su na rad ili boravak u inozemstvo otišli poslije 17. kolovoza 1990.
godine, izbjegavajući time obveze po osnovi obrane ili drugih zakonom utvrdenih
obveza prema Republici Hrvatskoj.

V.

Oslobodeni su od plaćanja carine, u skladu sa člankom 27. stavkom 1.
točkom 5. Carinskog zakona, hrvatski i strani državljani - na predmete
koje prime iz inozemstva u poštanskim i drugim pošiljkama do ukupne kunske
protuvrijednosti 100 US dolara.

Pošiljke navedene u stavku 1. ove točke čija ukupna kunska protuvrijednost
premašuje svotu 100 US dolara nisu obuhvaćene ovom povlasticom.

VI.

Oslobodeni su od plaćanja carine, u skladu s člankom 28. stavkom 1.
točkom 12. Carinskog zakona, državna tijela, trgovačka društva i ustanove,
te druge pravne i fizičke osobe - na reklamni materijal i uzorke što ih
besplatno primaju iz inozemstva.

Reklamnim materijalom, u smislu stavka 1. ove točke, smatra se :

- tiskani ili snimljeni materijali koji sadrže objave, oglase, plakate,
cjenike, kataloge i druge oblike trgovinskih obavijesti o robi i uslugama
koje pruža inozemni pošiljatelj, bez ograničenja u pogledu vrijednosti
i količine;

- razni reklamni predmeti na kojima je vidno utisnuta tvrtka inozemnog
pošiljatelja s kojim državno tijelo, trgovačko društvo i ustanova, te driiga
pravna ili fizička osoba održava odgovarajuće veze. Reklamklim predmetima,
u smislu ove odredbe ne smatraju se cigarete, žestoka alkoholna pića, parfemi,
osim parfema koji isključivo služe za demonstraciju, te druga potrošna
roba.

Uzorcima u smislu ove Odluke; smatraju se svi predmeti čija pojedinačna
kunska protuvrijednost ne premašuje svotu od 10 US dolara i modeli predmeta
koji se šalju radi pribavljanja narudžbe ili ponude robe, odnosno sklapanja
ugovora u vezi s proizvodnjom ili komercijalnim aktivnostima povezanim
s tom robom. Uzorci se ne mogu prodavati niti koristiti u druge svrhe,
osim one, radi koje su uvezeni.

VII.

Oslobođeni su od plaćanja carine, u skladu s člankom 28. stavkom 1.
točkom 13. odlomak prvi i drugi Carinskog zakona, vlasnici odnosno korisnici
prijevoznih sredstava - na predmete:

a) koji se, radi zamjene dotrajalog ili uništenog dijela, ugrade u osobno
motorno vozilo za vrijeme dok se ono nalazilo u inozemstvu, do ukupne kunske
protuvrijednosti 300 US dolara;

b) koji se, radi zamjene dotrajalog ili uništenog dijela ugrade u cestovno
motorno vozilo u javnom prometu za vrijeme dok se ono nalazi u inozemstvu,
do ukupne kunske protuvrijednosti 500 US dolara.

Predmeti, čija pojedinačna kunska protuvrijednost premašuje svote iz
stavka 1. ove točke, nisu obuhvaćeni ovom povlasticom.

VIII.

Invalidne osobe mogu uz oslobadanje od plaćanja carine iz inozemstva
uvesti ili primiti osobni automobil, za uporabu kao ortopedsko ili drugo
pomagalo koje neposredno služi kao zamjena za nedostajući ili oštećeni
tjelesni organ (specijalni osobni automobili), ako postoji prema invalidskim
propisima utvrdeno tjelesno oštećenje najmanje 80%, koje ima za posljedicu
gubitak ili bitno oštećenje:

a) funkcije organa za kretanje,

b) funkcije organa vida,

c) drugih tjelesnih funkcija, nastalih kao posljedica mentalne retardiranosti.

Carinska povlastica iz stavka 1. ove točke može se ostvariti pri uvozu
osobnog automobila do vrijednosti 60.000,00 kuna. Ako se uvozi vozilo veće
vrijednosti, carina se plaća na utvrđenu carinsku osnovicu umanjenu za
vrijednost 60.000,00 kuna.

Ne nalazi li se u osobnom automobilu iz stavka 1. ove točke uključenom
u promet korisnik carinske povlastiee osobno; u smislu članka 27. stavka
1. točke 12. odlomak peti Carinskog zakona, ne smatra se da je automobil
dan na uporabu drugoj osobi, ako njime upravlja osoba koja invalidnoj osobi
pruža njegu i pomoć, za koju je u prometnoj dozvoli unijeta naznaka o ovlaštenju
za upravljanje tim osobnim automobilom.

Osobni automobil, koji je prema stavku 1. ove točke oslobođen plaćanja
carine, mora biti posebno označen (trajna naljepnica).

U prometnu dozvolu osobnoga automobila iz stavka 1. ove točke tijelo
ovlašteno za izdavanje prometnih dozvola po službenoj dužnosti unosi klauzulu:
"Vozilo invalidne osobe. Zabrana otuđenja do godine", a na pisani
zahtjev korisnika carinske povlastice ili njegova skrbnika i klauzulu:
"Vozilom može upravljati , JMBG ".

IX.

Oslobadanje od plaćanja carine, u skladu s člankom 28. stavkom 1. točkom
13. odlomak treći, četvrti i peti Carinskog zakona, ostvaruje se temeljem
rješenja nadležne carinarnice donesenog u povodu godišnjeg izvješća vlasnika
odnosno korisnika prijevoznih sredstava o uvozu predmeta:

a) koji su, radi zamjene dotrajalog ili uništenog dijela prijevoznog
sredstva ili njegova inventara, kupljeni i ugradeni pomorsko ili riječno
prijevozno sredstvo u javnom medunarodnom prometu ;

b) koji su, kao potrošni i pogonski materijal za rad i sigurnost plovnih
prijevoznih sredstava kupljeni i rabljeni za vrijeme plovidbe u prometu
s inozemstvom;

c) koji su, radi zamjene dotrajalog ili uništenog dijela zrakoplova
ili njegova inventara, kupljeni i ugrađeni u zrakoplovno prijevozno sredstvo
s najmanje pet putničkih sjedala, odnosno u zrakoplovno prijevozno sredstvo
gospodarskog zrakoplovstvanosivosti najmanje 600 kilograma.

X.

Oslobodeni su od plaćanja carine, u skladu s člankom 28. stavkom 1.
točkom 14. Carinskog zakona, strani izlagači koji sudjeluju na međunarodnim
sajmovima i trgovinskim izložbama u Republici Hrvatskoj na predmete koje
uvezu, unesu ili prime iz inozemsva radi uobičajene podjele i potrošnje
za vrijeme održavanja sajma odnosno izložbe.

Predmetima za raspodjelu i potrošnju na sajmovima, odnosno trgovinskim
izložbama, u smislu stavka 1. ove točke, smatraju se :

a) uzorci strane robe izloženi na sajmu ili izložbi ili uzorci napravljeni
od uvezene robe, pod uvjetima.

- da se dijele besplatno;

- da su neznatne vrijednosti u odnosu na cijenu komercijalne jedinice
iste vrste robe ;

- da su pakirani ili pripremljeni za uobičajenu raspodjelu i potrošnju
u količini koja je očigledno manja od standardnog pakovanja za prodaju
te robe na malo;

b) reklamni materijal čija je ukupna kunska protuvrijednost do 1.000
US dolara, uz uvjet da vrijednost pojedinog predmeta nije veća od kunske
protuvrijednosti 10 US dolara;

c) roba koja se uvozi iz inozemstva ili kupuje s konsignacijskog skladišta
u zemlji radi potrošnje izlagača i njegovih poslovnih partnera za trajanje
sajma ili trgovinske izložbe, i to:

- do 1.000 komada cigareta i 0,5 kg drugih duhanskih preradevina, do
10 litara žestokih alkoholnih pića i druga roba, osim kozmetičkih preparata,
parfema i kolonjskih voda, u ukupnoj kunskoj protuvrijednosti do 1.000
US dolara;

- jedan izlagački karton za svakog pojedinog predstavnika strane tvrtke
- stranog državljana s prebivalištem u inozemstvu, s tim što jedna strana
tvrtka može ostvariti ovu povlasticu za najviše pet izlagačkih kartona;

d) prehrambeni proizvodi i alkoholna pića koji se dijele besplatno u
količinama primjerenim za ocjenjivanje njihove kvalitete radi dodjele nagrada
na medunarodnim sajmovima;

e) roba namijenjena za prikazivanje odnosno demonstriranje rada strojeva
ili aparata na medunarodnom sajmu odnosno trgovinskoj izložbi, koja će
se potrošiti ili uništiti u toku prikazivanja odnosno demonstriranja;

f) roba koja služi i koja će se rabiti za izgradnju, prilagođavanje
i dekoriranje privremenih štandova (boje, lakovi, tapete, podne podloge
i slično);

g) katalozi, prospekti, cjenici, kalendari (s ilustracijama ili bez
njih) fotografije, ako je očigledno da su namijenjeni za korištenje kao
propagandni materijal za stranu robu izloženu na medunarodnom sajmu odnosno
izložbi, uz uvjet da se dijele bestplatno ;

h) tiskanice i drugi predmeti koji se koriste za administraciju izlagača
u toku održavanja međunarodnog sajma odnosno trgovinske izložbe.

XI.

Propisane vrijednosti za ostvarivanje carinskog oslobadanja na uvoz
predmeta kućanstva i gospodarskog inventara iz točaka II., III. i V. ove
Odluke, povećavaju se za svotu stvarno plaćenih troškova prijevoza.

XII.

Danom primjene ove OdIuke prestaje važiti Odluka o vrsti, količini i
vrijednosti predmeta na koje se pri uvozu primjenjuju carinske povlastice
("Narodne novine", br. 67/91, 41/92, 62/92, 102/93 i 93/94).

XIII.

Ova Odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1996. godine.

Klasa : 413-04/94-01 / 10

Urbroj: 5030105-95-1

Zagreb, 25. listopada 1995.

Predsjednik

**Nikica Valentić**, v. r.

Odluka, NN 91/1995-1492
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)